Fundargerð skipulags - og umhverfisnefndar 31. maí 2016 Fundur skipulags - og umhverfisnefndar Vopnafjarðarhrepps 31. maí 2016 , haldinn í Miklagarði kl. 12:00 Einnig mættur : Magnús Már Þorvaldsson , er ritaði fundargerð . Í upphafi fundar óskaði formaður heimildar til að taka fyrir erindi sveitarstjóra , dags. 30. maí 2016 , og varðar breytingar á neðri hæð Sundabúðar . Verði tekið fyrir sem 6. mál . á dagskrá . Samhljóða samþykkt . 1. mál : HB Grandi hf – Erindi Össurar Imsland og Karls Jóhanns Haagensen ASK ark . f.h . HB Granda hf. , dags. 20. maí sl. , er varðar breytingar á frystihúsi félagsins . Meðfylgjandi eru uppdrættir ASK arkitekta en unnið er að gerð aðaluppdrátta og munu þeir liggja fyrir fundi í tíma ásamt formlegri umsókn um byggingarleyfi . Einnig yfirlýsing um ábyrgð á mannvirkjagerð meðfylgjandi . Með bréfinu er tilkynnt um framkvæmdir á 2. hæð hússins . Fyrir fundi lágu endanlegir uppdrættir ásamt umsókn og gátista . Skipulags - og umhverfisnefnd samþykkir samhljóða að heimila byggingafulltrúa að gefa út byggingarleyfið . 2. mál : Fagrihjalli 4 – Eigendur Fagrahjalla 4 óska eftir heimild til staðsetja á lóð sinni 7,5 m 2 gróðurhús , sbr. erindi dags. 22. maí sl . Meðfylgjandi er samþykki næstu nágranna og myndir af vettvangi . Skipulags - og umhverfisnefnd samþykkir samhljóða heimild til að staðsetja gróðurhúsið á lóð Fagrahjalla 4. 3. mál : Sláturfélag Vopnfirðinga – Erindi framkvæmdastjóra , dags. 27. apríl sl. , er varðar heimild til að geyma gærur milli Ásbryggju og björgunarhúss tímabundið í eitt ár . Sláturfélagið hefur fest kaup á vöruskemmunni við Hafnarbyggð 1 og mun færa gærurnar þar inn um leið og skemman hefur verið losuð . Miðað er við upphaf næstu viku . Skipulags - og umhverfisnefnd gerir ekki athugasemd við þá ráðstöfum . Samhljóða samþykkt . 4. mál : Lónabraut 23 – Eigendur Lónabrautar 23 sækja um heimild til að koma fyrir 9 m 2 smáhýsi á lóð sinni sem staðsett verður á baklóð , skv. erindi dags. 01. maí sl . Meðfylgjandi er undirrituð samþykkt nágranna ásam uppdráttum framleiðanda . Skipulags - og umhverfisnefnd samþykkir samhljóða að heimila smáhýsið sem er innan viðmiðunar sveitarfélagsins fyrir garðhýsi , 9 m 2. 5. mál : Tillaga að gróðursetningu ofan þéttbýlis – „ Tangaskógur “ – Á fundi hreppsnefndar 26. maí sl. var samþykkt að senda skipulags - og umhverfisnefnd til umsagnar verkefnið „ Tangaskógur “ sem unnið var af Einari Gunnarssyni árið 2001 og er meðfylgjandi ásamt „ Tillögu að gróðursetningu fyrir ofan þorpið á Tanga “ , unnin af Else Möller í maí 2016 . Skipulags - og umhverfisnefnd líst vel á hugmyndir um gróðursetningu í bæjarlandinu . Verkið þarf að vanda og leggur nefndin til að það verði unnið í samvinnu við skipulagshönnuð og fagnefnd sveitarfélagsins . Samhljóða samþykkt . 6. mál : Vopnafjarðarhreppur – Sundabúð . Erindi sveitarstjóra , dags. 30. maí 2016 , þar sem óskað er eftir að nefndin taki til meðferðar teikningar er taka til breytinga á neðri hæð . Á fundi nefndarinnar 03. febrúar sl. lágu uppdrættirnir fyrir , þ.e. breytingar á húsnæði efri og neðri hæðar en þar sem bréf sveitarstjóra tiltók breytingar á efri hæð voru þær einungis samþykktar . Vísað til bókunar hér að lútandi . Er hér með óskað eftir að nefndin taki teikningar af breytingum neðri hæðar til meðferðar . Starfsmaður gerði nánar grein fyrir málinu en svo sem segir að ofan lágu uppdrættirnir fyrir fundi 03. febrúar og gera það aftur nú og afgreiðslu hér með óskað . Skipulags - og umhverfisnefnd samþykkir samhljóða þær breytingar sem búið er að gera á neðri hæð Sundabúðar . Fleira ekki tekið fyrir , fundargerðin lesin upp og hún samhljóða samþykkt – fundi slitið kl. 13:25 .